|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ (ΠΡΩΗΝ ΔΙΟΙΚΗΣΗΣ ΕΠΙΧΕΙΡΗΣΕΩΝ ΑΓΡΟΤΙΚΩΝ ΠΡΟΊΟΝΤΩΝ ΚΑΙ ΤΡΟΦΙΜΩΝ)** |
| **Υπεύθυνος Πρακτικής Άσκησης:** | *Μπεληγιάννης Γρηγόριος* |
| **Email:** | *gbeligia@upatras.gr* |  |
|  |  | **3 Απριλίου 2025** |

**2η ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **σαράντα οκτώ** τεταρτοετείς φοιτήτριες/ές, πεμπτοετείς φοιτήτριες/ές και επί πτυχίω θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα γνωστικά αντικείμενα του Τμήματος σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε δύο (2) μήνες μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/07/2025 |
| **Ημερομηνία λήξης περιόδου Πρακτικής Άσκησης:** | 31/08/2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **03/04/2025 έως 14/04/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Γρηγόριος Μπεληγιάννης, Καθηγητής (Υπεύθυνος Πρακτικής Άσκησης) (Πρόεδρος)
2. Άγγελος Πατάκας, Καθηγητής (Γραμματέας)
3. Άρης Γιαννακάς, Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **03/04/2025** | Δημοσιοποίηση ανακοίνωσης |
| **14/04/2025** | Λήξη προθεσμίας υποβολής αίτησης συμμετοχής |
| **01/07/2025** | Έναρξη Περιόδου Προγράμματος Πρακτικής Άσκησης |
| **31/08/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (foodscsecr@upatras.gr) και θέμα «Αίτηση για την Πρακτική Άσκηση»):

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: http://foodscitech.upatras.gr/
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, (θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος «Ψηφιακό Άλμα»):

Αριθμός μορίων= ((0.5\*α)\*(0.3\*β))/(0.2\*γ)

όπου

 α = ο αριθμός των μαθημάτων στα οποία έχει εξεταστεί επιτυχώς ο φοιτητής στα πρώτα έξι εξάμηνα φοίτησης (1ο έως 6ο) (με συντελεστή βαρύτητας 50%)

 β = ο μέσος όρος βαθμολογίας του φοιτητή στα μαθήματα που έχει περάσει στα πρώτα έξι εξάμηνα φοίτησης (1ο έως 6ο) (με συντελεστή βαρύτητας 30%)

 γ = το τρέχον έτος σπουδών του φοιτητή (με συντελεστή βαρύτητας 20%)

Σε περίπτωση ισοβαθμίας φοιτητών στο όριο των επιλεγμένων ατόμων, το κριτήριο επιλογής είναι ο μέσος όρος της βαθμολογίας του φοιτητή στην τελευταία εξεταστική περίοδο.

Τα ΑΜΕΑ προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω.

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [*Τμήματος Επιστήμης και Τεχνολογίας Τροφίμων*](http://foodscitech.upatras.gr/)*)*, ηλεκτρονικά στη Γραμματεία του Τμήματος (foodscsecr@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος : <http://foodscitech.upatras.gr/>,
* και θα τοιχοκολληθεί στη Γραμματεία του Τμήματος

**O Υπεύθυνος Πρακτικής Άσκησης**του Τμήματος Επιστήμης και Τεχνολογίας Τροφίμων

Γρηγόριος Μπεληγιάννης

 Καθηγητής